PromFest

PromFest (lühend nimest Pärnu Rahvusvaheline Ooperimuusika Festival) on Pärnus toimuv rahvusvaheline ooperimuusika festival. Festival toimub alates 2005. aastast igal paaritul aastal ja selle kunstiline juht on Erki Pehk. Festivali korraldab MTÜ PromFest. Peamised koostööpartnerid on Endla Teater, Pärnu Linnaorkester, Pärnu Kontserdimaja, Ammende Villa.

Festivali peamised sündmused on Klaudia Taevi nimeline noorte ooperilauljate konkurss ning spetsiaalselt festivali jaoks produtseeritud ooperilavastused, paljud neist on valminud rahvusvahelises koostöös Kaunase Riikliku Muusikateatriga (2011, 2013, 2017, 2019, 2021, 2023), aga ka Vanemuise teatriga (2015).

 Klaudia Taevi nimeline rahvusvaheline noorte ooperilauljate konkurss 
pisi|Klaudia Taevi nimelise Ooperilauljate Konkursi auhinnavõitjaid: Ji-Min Park, Ilja Siltšukov, Veronika Džiojeva, Tatjana Romanova, Laimonas Pautienius ja PromFesti kunstiline juht Erki Pehk

Ajendatuna Pärnu kultuuritegelase Toomas Kuteri ideest mälestada Pärnu vokaalpedagoogi Klaudia Taevi, toimus 1996. aasta mais esimene Klaudia Taevi nimeline konkurss noortele ooperilauljatele. Järgmine konkurss toimus 2001. aastal ja sellest ajast on konkurss toimunud PromFesti raames iga kahe aasta tagant. 
 Ooperid 
pisi|püsti|Ooperi "Thais" lavastuse reklaamplakat

PromFesti raames tuuakse Endla Teatri lavale originaal-ooperilavastus. 2003. aastal lavastas Linnar Priimägi Giuseppe Verdi "Rigoletto", 2005. aastal Mati Unt Anton Rubinsteini "Deemoni", 2007. aastal tõi Marko Matvere lavale Georges Bizet' ooperi "Carmen". 2009. aastal lavastas Mai Murdmaa Jules Massenet' ooperi "Thais" ja 2011. Üllar Saaremäe Giuseppe Verdi "Attila". 2013. aastal lavastas Teet Kask Nikolai Rimski-Korsakovi "Tsaari mõrsja" ja 2015. aastal lavastas Madis Nurms Giuseppe Verdi "Aida". 2017. aasta ooperiprodutsiooni Giuseppe Verdi "Traviata" lavastas Anu Lamp. 2019 toodi lavale Vincenzo Bellini ooper "I Capuleti e i Montecchi" nime all "Romeo või Julia", mille lavastas Katrin Tegova.  PromFesti esimene koomiline ooper - Gioacchino Rossini "Türklane Itaalias" toodi välja 2021. aastal ja lavastas selle Andrus Vaarik.  2023. aastal lavastas Jüri Nael Jules Massenet' ooper-muinasjutu "Tuhkatriinu" ja 2025. aasta ooperiks valiti Francesco Cilea "Adriana Lecouvreur" kus oma ooperilavastaja debüüdi tegi Marta Aliide Jakovski.  

 Muu 

Lisaks konkursile ja ooperite lavastamisele toimuvad erinevad kontserdid ja meistriklassid noortele lauljatele.

 Ajalugu 

+ Aasta  Keskne sündmus  Muu programm 1996  Esimene Klaudia Taevi nimeline konkurss  Klaudia Taevi mälestusõhtu 2001  II Klaudia Taevi nimeline konkurss  Klaudia Taevi mälestusõhtuKonkursi finaalkontsert 2003  III Klaudia Taevi nimeline konkurss  Ooperilavastus: Giuseppe Verdi "Rigoletto" (lav. Linnar Priimägi)Klaudia Taevi mälestusõhtuKonkursi finaalkontsert  2005  IV Klaudia Taevi nimeline konkurss  Ooperilavastus: Anton Rubinsteini "Deemon" (lav. Mati Unt)Mozarti loomingu interpreteerimise meistriklassAleksander Vedernikovi heategevuslik kontsert Pootsi-Kõpu Kolmainu kirikusKlaudia Taevi mälestusõhtuPromFesti finaalkontsert 2006  Kevadine Ooperigala   2007  V Klaudia Taevi nimeline konkurss  Ooperilavastus: Georges Bizet' "Carmen" (lav. Marko Matvere)Barbara Hendricksi soolokontsertJevgeni Nesterenko soolokontsertIngrid Kremlingi meistriklassKlaudia Taevi mälestusõhtuPromFesti finaalkontsert 2008  Puccini Gala  2009  VI Klaudia Taevi nimeline konkurss  Ooperilavastus: Jules Massenet' "Thais" (lav Mai Murdmaa)Vladimiras Prudnikovase soolokontsertTeresa Żylis-Gara meistriklassKlaudia Taevi mälestusõhtuPromFesti finaalkontsert 2011  VII Klaudia Taevi nimeline konkurss  Ooperilavastus: Giuseppe Verdi' "Attila" (lav. Üllar Saaremäe)Mati Palmi loominguline õhtuIngrid Kremlingi meistriklassKlaudia Taevi mälestusõhtuKinoseansid: Jules Massenet' "Thais" ja Giuseppe Verdi "Rigoletto" PromFesti ajaloonäitusPromFesti finaalkontsert 2013  VIII Klaudia Taevi nimeline konkurss  Ooperilavastus: Nikolai Rimski-Korsakov "Tsaari Mõrsja" (lav. Teet Kask)Edda Moseri meistriklassHans Nieuwenhuisi avalik loengKlaudia Taevi mälestusõhtuKinoseansid: Georges Bizet' "Carmen", Jules Massenet' "Thais" ja Giuseppe Verdi' "Attila"PromFesti ajaloonäitusPromFesti finaalkontsert 2015  IX Klaudia Taevi nimeline konkurss  Ooperilavastus Giuseppe Verdi "Aida" (lav. Madis Nurms)Sergei Leiferkuse soolokontsertHans Nieuwenhuisi avalik loengVestlusring Karan ArmstrongigaKlaudia Taevi mälestuskontsertPromFesti finaalkontsert 2017  X Klaudia Taevi nimeline konkurss  Ooperilavastus Giuseppe Verdi "Traviata" (lav. Anu Lamp)  
PromFesti Tähtede Gala  

Luana DeVoli meistriklass   

Hans Nieuwenhuisi avalik loengKlaudia Taevi mälestuskontsertPromFesti finaalkontsert 2019  XI Klaudia Taevi nimeline konkurss  Ooperilavastus Vincenzo Bellini "Romeo või Julia" ("I Capuleti e i Montecchi") (lav. Katrin Tegova) Dolora Zajicki meistriklass Näitus "Koloratuurid" Ooperilavastus: Nikolai Rimski-Korsakov "Tsaari Mõrsja" (lav. Teet Kask) Ooperilavastus Giuseppe Verdi "Aida" (lav. Madis Nurms)Hans Nieuwenhuisi avalik loengKlaudia Taevi mälestuskontsertPromFesti finaalkontsert  2021  XII Klaudia Taevi nimeline konkurss  Ooperilavastus Gioacchino Rossini "Türklane Itaalias" (lav. Andrus Vaarik) Cynthia Makrise meistriklass Näitus "Klaudia Taev 110." Hans Nieuwenhuisi avalik loengKlaudia Taevi mälestuskontsertPromFesti (konkursi) finaalkontsert2023XIII Klaudia Taevi nimeline konkurssOoperilavastus Jules Massenet "Tuhkatriinu" (lav. Jüri Nael), esiettekanne Eestis 10. septembril 2023
Vesselina Kasarova meistriklass

Hans Nieuwenhuisi avalik loeng

PromFesti (konkursi) finaalkontsert, 15. septembril 20232025XIV Klaudia Taevi nimeline konkurssOoperilavastus Francesco Cilea "Adriana Lecouvreur" (lav. Marta Aliide Jakovski) 
Maria Guleghina meistriklass

Madis Nurmsi ooperikostüümide näitus "Karakterid"

Hans Nieuwenhuisi avalik loeng

Erkki Alste töötuba
PromFesti (konkursi) finaalkontsert, 19. septembril 2025

 Viited 

 Välislingid 

Festivali koduleht
Festivali videokanal
Facebooki fännileht

Kategooria:Pärnu üritused
Kategooria:Eesti muusikafestivalid